倪斯蕙

倪斯蕙，字爾澹，號禺同，四川重慶衛軍籍，重慶府巴縣人，明朝政治人物。

生平
与同乡鄒廷彦齐名，學者稱为“邹倪”。萬曆二十年（1592年）聯捷壬辰科三甲第四十名進士，与邹庭彦同科。授湖廣蒲圻縣知縣中國方志叢書（第三四五號）清 勞光泰 纂修，湖北省《蒲圻縣志》，據清道光十六年刊本影印。成文出版社出版。《蒲圻縣志·卷一·職官》。擢升吏部考功司主事，二十八年七月与刑部广西司主事陆应川任河南乡试同考官。历文选司员外郎，升郎中，三十一年四月升太常寺少卿提督四夷館添注，乞假归省。三十二年四月起复原职，养病回籍。天啟二年（1622年）起用为光禄寺卿，丁父艰，不赴任。五年（1625年）六月復除南京光禄寺卿管少卿事，六年三月仕至南京戶部左侍郎《萬曆二十年壬辰科進士履曆便覽》：治《易經》四房，年二十四歲中式萬曆二十年壬辰科第三甲第四十名進士。己巳七月初五日生，曾祖倪岳；祖倪軒；父倪復光。中式四川壬午鄉試舉人，會試中式。仕至南京戶部左侍郎，曾任河南主考。，七年以尚書服色致仕。後与同乡王應熊家族发生争执，王应熊弟王应熙，嗾使倪斯蕙从孙倪大成发难，赴京控告倪斯蕙在籍不法，其子倪天和被逮入狱，时倪斯蕙年踰七十，一朝覆败，忧愤而卒劉道開《南京户部侍郎倪禺同传》：倪斯蕙，字尔澹，别号禺同，重庆卫军籍。家世业儒，其先领乡荐者二人，仕皆不显。斯蕙幼嗜学，潜心帖括。有所思，至忘饮食，或行市中且行且诵，人呼之不应，咸以书痴目之。与同邑邹廷彦齐名，学者称为“邹倪”。年二十五，与廷彦同登万历壬辰榜进士。邹入翰林，斯蕙出宰湖北蒲圻县。抵任后，发奸挝伏，敏速若神。讼者有倪不解担之谣，谓不须解担而官事已结也。秩满，行取得吏部主事，历文选司郎中，俄升太常寺少卿。乞养归。出京之日，十年积俸，惟四百金而已。斯蕙年才三十六，其父亦初届六十，里人荣之。色养余闲，益肆力于诗、古文。诗宗盛唐及当代七子；文法苏长公而得其椎迈。下笔千言，伸腕立就。会当路有修其掌铨时怨者，斯蕙遂绝意仕进。构巴字园于城东，汲引后学，赋诗论文以自适者垂二十年。天启元年，奢酋乱重庆，斯蕙三上疏论兵饷、善后，俱荷嘉纳。事平叙功，授一子重庆卫世袭百户，始改军籍为官籍。二年，起用为光禄寺正卿，丁父艰，不果行。时按蜀者为河南张论，斯蕙门下士也。重庆同知余新民，愎而騃，谄附斯蕙，借其力，升任知府。府吏张灿、徐文绣等，恣为奸欺，假樊乱附贼为名，破灭数百千家，都人号为五知府。诸吏橐纍然而余不知，余之虐大播而斯蕙不知也。其子天和，复倚余以行私，以此，遂为县人所疾视。乙丑，服阕，乃赴京。丙辰，奉使册封蜀藩。复命。升授南京户部侍郎。尚书张朴，阉党也，浅资躐居其上，挟势相牾。斯蕙叹曰：“知足不辱，知止不殆，盍归乎？”遂上疏乞休。诏以尚书服色致仕，时天启七年也。归里后，葛巾野服，与县中文士往来，唱和无虚日。出赀营西湖精舍，于治平寺右又凿石壁，得天生井，有水一泓，终岁不竭，题曰“澹泉”，作赋镌壁上。然斯蕙虽雅怀好客，而遇族人殊薄。子天和当父权盛时，横甚。父势渐衰，天和亦少戢矣。而县中王氏方贵盛，附羶之徒，皆去倪归王。天和不能平，尝奋臂与争，积瑕累衅，遂成魏其、武安之祸。应熊弟应熙，嗾斯蕙从孙大成发难，赴京控斯蕙在籍不法状。遂破其家，囚其子。时斯蕙年踰七十，一朝覆败，忧愤以卒。斯蕙貌奇异，龙颜修髯，赤准下垂而揜其口，识者以为赵主父之相，当饿死。其言卒不验，亦幸矣。斯蕙殁未几，王应熊忽昼见之，得暴疾死。。

家族
曾祖倪岳；祖父倪軒；父倪復光。

 参考资料 

Category:萬曆十九年辛卯科四川鄉試舉人
S
Category:巴縣人
Category:軍籍進士
Category:明朝蒲圻縣知縣
Category:明朝鄉試同考官
Category:明朝吏部考功司主事
Category:明朝吏部文選司員外郎
Category:明朝吏部文選司郎中
Category:明朝太常寺少卿
Category:南京光祿寺卿
Category:南京戶部侍郎